Diari Oficial de la Generalitat Valenciana


Sumari del DOGV 5626, del 25-10-2007 (2007/12262)

RESOLUCIÓ de 16 d'octubre de 2007, del Rectorat de la Universitat de València, per la qual es convoquen concursos per a la provisió de places de personal docent contractat de caràcter temporal per al curs 2007-2008. Convocatòria número 7.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5626

Data del DOGV
:   25-10-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/12852


Data del document
:   16-10-2007

Organisme emissor
:   Universitat de València

Tipus de document
:   Resolució

Descriptors 

:   * professió de la comunicació
    * concurs administratiu
    * personal docent
    * ciència administrativa
    * universitat
    * farmacologia
    * química
    * sociologia
    * matemàtiques
    * personal sanitari
    * lingüística
    * metge
    * enginyer

RESOLUCIÓ de 16 d'octubre de 2007, del Rectorat de la Universitat de València, per la qual es convoquen concursos per a la provisió de places de personal docent contractat de caràcter temporal per al curs 2007-2008. Convocatòria número 7. [2007/12972]
Convocatòria número 7
La Universitat de València convoca concurs públic per a la provisió de les places de personal docent contractat de caràcter temporal per al curs 2007-2008 que es detallen en els annexos I i II, d'acord amb les següents
Bases
1. Normes generals
El concurs es regirà pel que disposen la Llei Orgànica 6/2001, de 21 de desembre, d'Universitats (BOE 24.12.2001) ?en endavant LOU?, modificada per la Llei Orgànica 4/2007, de 12 d'abril (BOE 13.04.2007), la Llei 7/2007, de 12 d'abril, de l'Estatut Bàsic de l'Empleat Públic (BOE 13.04.2007), els Estatuts de la Universitat de València i el Reglament de Selecció del Personal Docent i Investigador de la Universitat de València, juntament amb els criteris generals d'avaluació, aprovats per acord del Consell de Govern de data 27 de maig de 2003, així com per les bases d'aquesta convocatòria.
També serà d'aplicació l'acord de la mesa negociadora de la Universitat de València de data 11 de juny de 2007, relatiu al règim dels nous contractes del personal docent i investigador.
2. Requisits generals i específics
2.1. Requisits generals comuns
a. Tenir complerts 16 anys i no superar l'edat màxima de jubilació forçosa.
b. No patir malaltia ni defecte físic o psíquic que impedesca l'acompliment de les funcions corresponents a les places convocades.
c. No haver estat separat, mitjançant expedient disciplinari, del servei de qualsevol de les administracions públiques, o dels òrgans constitucionals o estatutaris de les comunitats autònomes, ni estar inhabilitat per a l'exercici d'ocupacions o càrrecs públics o per a l'accés al cos o escala de funcionari. Els aspirants que no tinguen la nacionalitat espanyola hauran d'acreditar igualment no trobar-se inhabilitat o en situació equivalent, ni estar sotmesos a sanció disciplinària o equivalent que impedisca, dins el seu estat, l'accés a la funció pública.
d. Estar en possessió de la titulació superior corresponent.
e. Els títols acadèmics expedits pels països membres de la Unió Europea que no siguen Espanya hauran d'estar homologats o en el seu cas reconeguts per a l'exercici de la professió de professor d'universitat, d'acord amb l'Ordre Ministerial de 23 de gener de 1995 (Boletín Oficial del Estado de 28 de gener).
f. En el cas d'haver obtingut a l'estranger la titulació exigida per a la plaça, caldrà posseir la corresponent homologació a Espanya, segons disposa el Reial Decret 285/2004, de 20 de febrer (Boletín Oficial del Estado de 4 de març).
2.1.1. Requisits generals per a places d'ajudants
- Estar admès o en condicions de ser admès als estudis de doctorat.
2.1.2. Requisits generals per a places d'ajudants doctors
a. Estar en possessió del títol de doctor.
b. Tindre avaluada positivament l'activitat curricular per part de l'Agencia Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.
2.1.3. Requisits generals per a places d'associats.
a. Acreditar estar exercint fora de l'àmbit acadèmic universitari, com a especialista de reconeguda competència, una activitat remunerada laboral, professional o a l'administració pública, per a la qual capacite el títol acadèmic que posseïsca l'interessat. L'activitat professional s'haurà d'haver exercit durant un mínim de tres anys dins dels cinc immediatament anteriors a la finalització del termini de presentació d'instàncies.
b. Encara que no és requisit per a participar en la convocatòria, no podran formalitzar contracte com a professor associat, els funcionaris dels cossos docents universitaris si romanen en situació de servei actiu, siga quina siga la Universitat en la qual presten els serveis.
2.2. Requisits específics
2.2.1.Per presentar-se a les places amb requisit lingüístic, serà necessari el coneixement del valencià a nivell mitjà. Aquest coneixement es podrà acreditar aportant el certificat de coneixement o bé, realitzant una prova de nivell que el Servei de Política Lingüística organitzarà per a totes aquelles persones interessades que ho sol·liciten dins del mateix termini de presentació d'instàncies per a participar en el concurs i que caldrà efectuar-la abans de la publicació de la llista definitiva d'admesos i exclosos. La convocatòria de la prova es farà pública al tauler d'anuncis i pàgina web del Servei de Política Lingüística.
(Servei de Política Lingüística C/Menéndez Pelayo, 3-5. Valencia-46895. E-mail: cmz@tg.pl)
Als efectes de la baremació dels coneixements de valencià i, si cal, del compliment del requisit lingüístic, s'aplicaran les equivalències establertes en l'acord del Consell de Govern 14/2004, de 27 de gener de 2004, que es pot consultar a la pàgina web del Servei de Recursos Humans (PDI): http://www.uv.es/~pdi/ConvPersLab\_V.htm.
2.2.2. Caldrà estar en possessió d'una titulació universitària concreta si així s'estableix en la descripció de les places que s'efectua en l'annex I.
2.2.3. Excepcionalment, en les convocatòries de professors associats es podrà exigir el requisit de desenvolupar una activitat professional concreta, sempre que es faça constar en la descripció continguda en l'annex I.
La concurrència dels requisits generals i específics haurà d'anar referida a la data d'acabament del termini de presentació d'instàncies, llevat del que especialment s'ha previst per a l'acreditació del coneixement del valencià.
3. Presentació de sol·licituds
3.1. Termini de presentació: 10 dies hàbils des de la publicació d'aquesta convocatòria en el DOCV.
3.2. S'haurà d'utilitzar el model d'instància-currículum que s'inclou en l'Annex III d'aquesta convocatòria i que es podrà trobar en la següent adreça electrònica: http://www.uv.es/~pdi/ConvPersLab\_V.htm.
3.3. Les sol·licituds es podran presentar en qualsevol dels registres enumerats per l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. No obstant això, es lliuraran preferentment, en les oficines de registre de la Universitat de València ubicades en les secretaries dels centres respectius i obertes de dilluns a divendres. L'oficina del registre general de la Universitat de València, situada a l'avinguda Blasco Ibáñez, 13, es troba oberta al públic també de dilluns a divendres. Així doncs, la presentació de sol·licituds, el dissabte, s'haurà de realitzar necessàriament per algun dels altres mitjans prevists en l'esmentat article 38.4.
D'acord amb l'esmentat precepte, no es tindrà en compte la data de presentació als registres d'altres universitats distintes de la convocant.
Les instàncies presentades a les oficines de correus hauran de complir el procediment establert en l'article 205.3 del Reglament del Serveis de Correus: les instàncies seran presentades en sobre obert perquè l'empleat estampe en elles el segell de dates . Haurà de figurar amb claredat el nom de l'oficina i la data de presentació.
3.4. Juntament amb la instància-currículum serà presentada la següent documentació:
- Fotocòpia del DNI o passaport.
- Fotocòpia del títol acadèmic o resguard d'haver abonat els drets d'expedició. En cas de titulacions estrangeres, caldrà acreditar l'homologació corresponent del Ministeri d'Educació i Ciència. En cas de titulacions expedides a la Unió Europea, s'acreditarà igualment l'homologació o es presentarà la credencial del reconeixement del títol per a exercir la professió de professor d'universitat.
- Fotocòpia de la documentació acreditativa dels requisits i dels mèrits al·legats.
Les persones que opten a més d'una plaça hauran de presentar una sol·licitud independent per a cada una d'elles, acompanyada de la documentació complementària.
4. Comissions de selecció
4.1. Les comissions de selecció, d'acord amb el que disposa l'article 17 del Reglament de Selecció del Personal Docent i Investigador de la Universitat de València estaran formades per cinc membres, amb veu i vot, i llurs suplents, funcionaris dels cossos docents universitaris o professorat contractat amb caràcter indefinit i tindran la composició següent:
a) Tres membres i llurs suplents seran designats pel rector entre una proposta de sis noms formulada per la junta de centre, aquests membres actuaran en tots els concursos que haja de resoldre la comissió durant un curs acadèmic.
b) Per a cada concurs, els altres dos membres i llurs suplents els designarà el consell de departament a què està adscrita l'àrea de coneixement a què correspon la plaça entre els professors d'aquesta.
En cap cas no poden formar part d'una comissió més de dos membres dels mateix departament o de la mateixa àrea de coneixement. Per tal de fer efectiva aquesta darrera norma, quan es tracte de seleccionar personal dels departaments d'algun dels tres membres designats a proposta de la junta de centre, actuaran els seus suplents.
4.2. Els membres de les comissions han de pertànyer al professorat funcionari o contractat d'igual o superior categoria a la plaça que s'ha de cobrir. El president serà sempre el funcionari de major categoria i antiguitat en el cos docent. Com a secretari actuarà el de menor categoria i antiguitat entre els designats a proposta de la junta de centre.
4.3. En el cas d'unitats docents adscrites a altre centre o de seccions departamentals que integren a tot el professorat d'un àrea de coneixement, la selecció del professorat d'aquesta àrea correspondrà a la comissió de selecció del centre on radique la unitat o secció departamental.
4.4. La composició nominal concreta de cadascuna de les comissions es farà pública al tauler d'anuncis del centre al que pertany la comissió de selecció. La informació es mantindrà exposada mentre es resol el concurs i durant el termini de presentació de recursos.
5. Barems
Els barems, aprovats per les juntes de facultat o escola, s'ajustaran als criteris generals d'avaluació aprovats pel Consell de Govern que s'inclouen en l'Annex IV d'aquesta convocatòria, i es mantindran exposats al tauler d'anuncis dels centres als que es trobe adscrita la comissió de selecció fins que es resolga el concurs i finalitze el termini per a la presentació de recursos.
6. Procediment de selecció en les places de professors ajudants, ajudants doctors y associats.
6.1. Llistes provisional i definitiva d'admesos i exclosos.
6.1.1. En el termini màxim de 10 dies després d'acabar el termini de presentació d'instàncies, la comissió haurà de publicar al tauler d'anuncis del centre la relació provisional d'admesos i exclosos i concedir un termini de 10 dies per a la presentació de reclamacions. L'inici d'aquest termini en cap cas no es podrà comptar fins a 10 dies desprès de l'acabament del termini de presentació de sol·licituds. El termini per presentar reclamacions servirà alhora per a la correcció dels defectes que hagen motivat l'exclusió o per completar la documentació en els casos que es considere insuficient l'acreditació d'algun requisit.
6.1.2. La comissió resoldrà les reclamacions que es presenten, adreçades al president, en el termini de 10 dies des de l'acabament del termini per a la presentació de reclamacions i publicarà la llista definitiva. Contra l'acord que aprove la llista definitiva d'admesos i exclosos, que es publicarà al tauler d'anuncis del centre on es trobe adscrita la comissió de selecció, es podrà interposar un recurs d'alçada davant el rector en el termini d'un mes.
6.1.3. Les comissions podran començar el treball de valoració sense haver d'esperar que s'esgote el termini per presentar reclamacions contra la llista provisional d'admesos, la qual cosa permet que es publique de manera simultània l'acord d'aprovació de la llista definitiva d'admesos i exclosos i la proposta de contractació.
6.2. Valoració dels mèrits
6.2.1. La valoració dels mèrits al·legats i acreditats pels concursants, consistirà exclusivament en l'aplicació dels barems.
6.2.2. Si la comissió de contractació estimés que algun mèrit no s'ha acreditat o està insuficientment documentat, notificarà al concursant que disposa d'un termini de 10 dies per presentar la documentació justificativa. Si transcorregut aquest termini la documentació presentada és insuficient, no es puntuarà el mèrit.
Aquest termini no permet en cap cas adduir i documentar mèrits que no hagen estat esmentats en les instàncies currículum.
6.2.3. Per a facilitar l'apreciació de l'adequació dels mèrits dels concursants a les necessitats de la Universitat, les comissions de selecció podran demanar un informe motivat sobre els mèrits dels candidats presentats a les places convocades, que els departaments hauran d'emetre en el termini màxim de 10 dies. Així mateix i amb l'esmentada finalitat, podran acordar la celebració d'una entrevista amb els concursants. L'entrevista i l'informe seran elements de judici per a l'aplicació del barem per la comissió de selecció; en cap cas no seran un apartat puntuable dins del barem.
6.3. Resolució del concurs
6.3.1. La proposta de provisió de la plaça es publicarà al tauler d'anuncis del centre al que es trobe adscrita la comissió de selecció en el termini màxim d'un mes, comptador des de l'endemà a l'acabament del termini de presentació d'instàncies. Aquesta publicació substituirà la notificació personal a les persones interessades i tindrà els mateixos efectes, d'acord amb el que disposa l'article 59.5 b) de la Llei 30/92, de 26 de novembre.
La proposta de contractació i les puntuacions obtingudes pels concursants en cada apartat general i en cada subapartat del barem romandran exposades al tauler d'anuncis del centre durant el termini establert per a la interposició dels recursos.
6.3.2. Contra la proposta de la comissió es podrà interposar recurs d'alçada davant el rector, en el termini d'un mes comptador des de l'endemà de la publicació de la proposta.
7. Signatura del contracte.
7.1. Els aspirants seleccionats, per a la provisió de places de professor associat que ocupen un lloc de treball en el sector públic o privat, abans de la signatura del contracte hauran de verificar en el departament a què pertanya la plaça convocada a concurs, la jornada i l'horari de treball que els correspon, conforme al POD del departament. La contractació serà condicionada a l'autorització de compatibilitat i a l'estricte acompliment de l'horari en ambdós llocs.
7.2. La signatura del contracte per part de la persona seleccionada s'haurà de produir abans de cinc dies hàbils, comptadors des del següent a la recepció de la notificació que a aquests efectes practicarà el Servei de Recursos Humans (PDI).
7.3. Quan, per causa no imputable a l'administració, no es produïsca la signatura del contracte pel candidat millor valorat per la comissió de selecció en els terminis establerts en l'apartat anterior, o el candidat proposat renuncie a la plaça o trie un altre contracte incompatible, es contractarà al candidat següent per ordre de puntuació, sempre que l'interessat arribe a la puntuació mínima que, si és el cas, siga exigida pel barem. Si cap concursant arriba a la puntuació mínima, es podrà convocar un nou concurs per a proveir la plaça.
7.4. No obstant el que s'ha establert als paràgrafs anteriors amb caràcter extraordinari el rectorat, a petició de la persona interessada, podrà suspendre el termini de signatura del contracte quan per motius de força major o cas fortuït, siga impossible o extraordinàriament dificultós al candidat la incorporació a la universitat en els terminis establerts o quan puga produir-se una situació de precarietat laboral amb la signatura del contracte, per estar impugnada en via administrativa la proposta de provisió de la plaça i tinga que renunciar l'aspirant a un altre contracte vigent o beca incompatible. En qualsevol cas es resoldrà, prèvia ponderació motivada dels interessos públics i el contingut de les al·legacions de la persona interessada.
8. Protecció de dades personals
Les dades personals que els concursants subministren mitjançant les instàncies s'incorporaran al fitxer automatitzat de concursos del Servei de Recursos Humans (PDI), sota la responsabilitat de la Secretaria General de la Universitat de València, per a la gestió de les convocatòries per a proveir places de personal docent contractat i la gestió de recursos administratius contra les propostes de provisió d'aquestes places.
Les dades de caràcter personal seran tractades d'acord amb les previsions del Reial Decret 994/1999, d'11 de juny, en el qual es regulen les mesures de seguretat dels fitxers automatitzats que continguen dades de caràcter personal, i s'adoptaran les mesures de seguretat necessàries per garantir la confidencialitat i la integritat de la informació. Els drets d'accés, de rectificació, de cancel·lació i d'oposició podran exercitar-se davant el Servei de Recursos Humans (PDI) de la Universitat de València. (av. Blasco Ibáñez, 13 46805-València).
9. Recursos
Contra aquesta convocatòria, que exhaureix la via administrativa, les persones interessades podran interposar el recurs potestatiu de reposició davant el rector, en el termini d'un mes, o bé directament el recurs contenciós administratiu davant els òrgans de la jurisdicció contenciosa administrativa de la Comunitat Valenciana, en el termini de dos mesos. Ambdós terminis es computaran des del dia següent al de la publicació de la convocatòria en el Diari Oficial de la Comunitat Valenciana.
València, 16 d'octubre de 2007.- El vicerector de Professorat i Ordenació Acadèmica (p. d. Resolució del Rectorat de 04.06.2007, DOCV de 18.06.2007): Carlos Ferreira García.
ANNEX I
Places
ESCOLA UNIVERSITÀRIA D'INFERMERIA
Departament: Infermeria
Àrea: Infermeria
- Plaça nº: 5082
Categoria: 1 professor associat
Dedicació: 3 + 3 hores
Perfil: «Podologia». Requisit específic: Coneixement de valencià a nivell mitjà.
FACULTAT DE FILOLOGIA, TRADUCCIÓ I COMUNICACIÓ
Departament: Filologia Espanyola
Àrea: Llengua Espanyola
- Plaça nº: 2038
Categoria: 1 professor ajudant doctor
Dedicació: T.C.
Departament: Filologia Francesa i Italiana
Àrea: Filologia Francesa
- Plaça nº: 4922
Categoria: 1 professor associat
Dedicació: 3 + 3 hores
Amb càrrec a plaça de professor visitant T.P.
Àrea: Filologia Italiana
- Plaça nº: 5368
Categoria: 1 professor ajudant doctor
Dedicació: T.C.
Departament: Teoria dels Llenguatges i Ciències de la Comunicació
Àrea: Comunicació Audiovisual i Publicitat
- Plaça nº: 5106
Categoria: 1 professor ajudant doctor
Dedicació: T.C.
FACULTAT DE MEDICINA I ODONTOLOGIA
Departament: Anatomia i Embriologia Humana
Àrea: Anatomia i Embriologia Humana
- Plaça nº: 171 a)
Categoria: 1 professor associat
Dedicació: 6 + 6 hores
Amb càrrec a plaça de professor T.U. en excedència per cura de fill. Requisit específic: Llicenciatura en Medicina.
- Plaça nº: 5411
Categoria: 1 professor associat
Dedicació: 3 + 3 hores
Per substituir un professor alliberat sindical. Requisit específic: Llicenciatura en Medicina.
FACULTAT DE FARMÀCIA
Departament: Medicina Preventiva i Salut Pública, Ciències de l'Alimentació, Toxicologia i Medicina
Àrea: Medicina Preventiva i Salut Pública
- Plaça nº: 5174
Categoria: 1 professor associat
Dedicació: 3 + 3 hores
Perfil: «Salut Pública en la Llicenciatura de Farmàcia». Altres indicacions: Horari de matí i vesprada.
ESCOLA UNIVERSITÀRIA D'INFERMERIA
Departament: Infermeria
Àrea: Infermeria
- Plaça nº: 712 a)
Categoria: 1 professor associat
Dedicació: 4 + 4 hores
Amb càrrec a plaça de professor T.E.U. vacant. Requisit específic: Coneixement de valencià a nivell mitjà. Altres indicacions: Per a impartir docència en Infermeria.
- Plaça nº: 712 b)
Categoria: 1 professor associat
Dedicació: 4 + 4 hores
Amb càrrec a plaça de professor T.E.U. vacant. Requisit específic: Coneixement de valencià a nivell mitjà. Altres indicacions: Per a impartir docència en Infermeria.
ESCOLA UNIVERSITÀRIA DE FISIOTERÀPIA
Departament: Fisioteràpia
Àrea: Fisioteràpia
- Plaça nº: 9234 a)
Categoria: 1 professor associat
Dedicació: 3 + 3 hores
Incidències de començament de curs.
FACULTAT DE MATEMÀTIQUES
Departament: Estadística i Investigació Operativa
Àrea: Estadística i Investigació Operativa
- Plaça nº: 2992
Categoria: 1 professor associat
Dedicació: 6 + 6 hores
Requisits específics: Llicenciatura en Ciències i Tècniques Estadístiques i/o Llicenciatura en Matemàtiques. Coneixement de valencià a nivell mitjà. Altres indicacions: Horari de matí i vesprada.
FACULTAT DE CIÈNCIES SOCIALS
Departament: Sociologia i Antropologia Social
Àrea: Antropologia Social
- Plaça nº: 5378
Categoria: 1 professor ajudant doctor
Dedicació: T.C.
Àrea: Sociologia
- Plaça nº: 5107
Categoria: 1 professor ajudant doctor
Dedicació: T.C.
- Plaça nº: 5567
Categoria: 1 professor ajudant doctor
Dedicació: T.C.
FACULTAT D'ECONOMIA
Departament: Comercialització i Investigació de Mercats
Àrea: Comercialització i Investigació de Mercats
- Plaça nº: 5068
Categoria: 1 professor associat
Dedicació: 3 + 3 hores
Amb càrrec a plaça de professor associat de 6 hores. Altres indicacions: Horari de matí i vesprada.
Departament: Direcció d'Empreses. Juan José Renau Piqueras
Àrea: Organització d'Empreses
- Plaça nº: 2974
Categoria: 1 professor associat
Dedicació: 6 + 6 hores
Per a substituir una professora de baixa per malaltia. Altres indicacions: Per a impartir docència en anglès.
ESCOLA TÈCNICA SUPERIOR D'ENGINYERIA
Departament: Enginyeria Química
Àrea: Enginyeria Química
- Plaça nº: 2528 a)
Categoria: 1 professor associat
Dedicació: 3 + 3 hores
Amb càrrec a plaça de professor associat de 6 hores. Requisit específic: Estar en possessió del títol d'Enginyer Químic.
ANNEX II
Característiques de la contractació
2.1. PROFESSOR ASSOCIAT
Tipus de contracte: Laboral temporal amb dedicació a temps parcial
Funcions: Docència i tutories d'acord amb el règim de dedicació.
Associat 6 hores: tres hores docents i tres de tutories
Associat 8 hores: quatre hores docents i quatre de tutories
Associat 10 hores: cinc hores docents i cinc de tutories
Associat 12 hores: sis hores docents i sis de tutories
Retribucions íntegres anuals:
Associat 6 hores: 3.499,93 euros
Associat 8 hores: 4.666,30 euros
Associat 10 hores: 5.832,52 euros
Associat 12 hores: 6.998,47 euros
Quant a l'abonament de pagues extraordinàries s'aplicarà el que disposa l'article 7.2 de la Llei 53/1984, de 26 de desembre, d'Incompatibilitats del Personal al Servei de les Administracions Publiques.
2.2. AJUDANT
Tipus de contracte: Laboral temporal amb dedicació a temps complet. Durada màxima de cinc anys improrrogables.
Funcions: Completar la formació docent i investigadora. Col·laboraran en tasques docents pràctiques fins a un màxim de 60 hores anuals.
Retribucions íntegres anuals: 14.981,41 euros
2.3. PROFESSOR AJUDANT DOCTOR
Tipus de contracte: Laboral temporal amb dedicació a temps complet. Durada màxima de cinc anys improrrogables.
Funcions: Docents i investigadores.
Retribucions íntegres anuals: 21.642,40 eurosANNEX IV
Criteris generals d'avaluació que han d'observar les comissions de selecció de personal docent contractat
Professors associats
Docència universitària: fins a 20 punts.
Investigació: fins a 15 punts.
Activitat professional extrauniversitària o assistencial: fins a 30 punts.
Expedient i beques: fins a 10 punts.
Títols universitaris: fins a 5 punts.
Altres mèrits: fins a 10 punts.
Coneixement del valencià: fins a 10 punts.
En el cas d'estrangers, un requisit per a poder concursar serà el coneixement, degudament acreditat, de qualsevol de les dues llengües oficials de la Universitat de València.
Ajudants
Expedient: fins a un màxim de 15 punts.
Docència Universitària: fins a un màxim de 10 punts.
Beques FPI, FPU i homologades: fins a un màxim de 15 punts.
Títols Universitaris: fins a un màxim de 10 punts.
Investigació (Incloses beques postdoctorals i contractes d'investigació): fins a un màxim de 30 punts.
Altres mèrits:
Docència no universitària.
Experiència professional.
Cursos de formació complementària.
Altres beques.
Participació en comissions d'universitat i tasques de gestió.
Idiomes: fins a un màxim de 10 punts.
Coneixement de la llengua pròpia de la Universitat de València: fins a un màxim de 10 punts.
En el cas d'estrangers, un requisit per a poder concursar serà el coneixement, degudament acreditat, de qualsevol de les dues llengües oficials a la Universitat de València.
Professors ajudants doctors
Expedient: fins a un màxim de 10 punts.
Docència Universitària: fins a un màxim de 15 punts.
Beques FPI, FPU i homologades: fins a un màxim de 15 punts.
Títols Universitaris: fins a un màxim de 10 punts.
Investigació (Incloses beques postdoctorals i contractes d'investigació): fins a un màxim de 30 punts.
Altres mèrits:
Docència no universitària.
Experiència professional.
Cursos de formació complementària.
Altres beques.
Participació en comissions d'universitat i tasques de gestió.
Idiomes: fins a un màxim de 10 punts.
Coneixement de la llengua pròpia de la Universitat de València: fins a un màxim de 10 punts.
En el cas d'estrangers, un requisit per a poder concursar serà el coneixement, degudament acreditat, de qualsevol de les dues llengües oficials a la Universitat de València.
En aplicació de les disposicions de la LOU, els barems per a la selecció del professorat contractat establiran 10 punts afegits a la valoració dels mèrits per als candidats habilitats per a participar en els concursos d'accés als cossos de funcionaris docents universitaris.
En aplicació de la normativa autonòmica i de la disposició transitòria quarta del Reglament Provisional de Selecció del Personal Docent i Investigador de la Universitat de València, en els processos de selecció per a la contractació de ajudants doctors, els barems establiran 10 punts afegits a la valoració dels mèrits per tenir, al moment de l'entrada en vigor del Decret 174/2002, del Govern Valencià, contracte vigent amb aquesta Universitat com a associat a temps complet, professor ajudant de facultat, o professor ajudants d'escola universitària. Igualment, dins dels apartats del barem relacionats amb la condició de becari, la docència prèvia i la participació en projectes de I+D, es valoraran especialment les vinculacions amb la Universitat de València dels esmentats professors. A aquest efecte, en els barems es fixarà el coeficient corrector d'1,5 dels mèrits corresponents.
Les disposicions contingudes en aquests paràgrafs seran aplicables al personal contractat per la Universitat de València amb càrrec al programa Ramon i Cajal o altres programes de contractació de doctors de caràcter anàleg, quan es tracte dels concursos de places de professor contractat, dotades en convocatòries específiques de places per motius d'investigació.
En aplicació de l'article 50 a) de la Llei Orgànica 4/2007, de 12 d'abril, per la que es modifica la Llei Orgànica 6/2001, de 21 de desembre, d'Universitats, es considerarà mèrit preferent per a l'accés a places de professors ajudants doctors, les estades en Universitats o centres d'investigació de reconegut prestigi distints a la Universitat convocant fins a un màxim de 10 punts. Quan un concursant en sumar la puntuació corresponent als seus mèrits particulars supere aquesta xifra màxima es reduirà proporcionalment la puntuació atorgada a tots els concursants, de manera que el concursant que hi té la màxima puntuació li corresponga el límit superior.